Euboia — Chalkis — 2nd c. BC — cf. Addenda p.177
Region: Aegean Islands, incl. Crete (IG XI-[XIII]) — Euboia (IG XII,9) 

[------------------ αρ]χης εκοινωνησεν τιμηθεις εν τοις προγεγραμ[μενοις υπο των ε]υεργετων ρωμαιων αλλα και την εξαποστειλα[σαν πολιν πασης τι]μης ηξιωσεν οπως ουν και ο δημος φαινηται τοις [καλοις καγαθοις των α]νδρων τας καταξιας αποδιδους χαριτας οι τε λοι[ποι ειδοτες την τη]ς πολεως ευχαριστιαν εις τους ευεργετας ζηλωται [γινωνται των ομοιω]ν αγαθηι τυχηι δεδοχθαι τοις τε συνεδροις και τωι [δημωι επαινεσαι αρ]χενουν χαρικλεους επι τοις πεπραγμενοις υπ αυτου [αγαθοις και φιλαν]θρωποις και στεφανωσαι αυτον χρυσωι στεφανωι στη[σαι δε αυτου και εικ]ονα χαλκην εν τωι επιφανεστατωι της πολεως τοπωι [και επιγραψαι τη]ν επιγραφην οτι ο δημος ανεθηκεν αρχενουν χαρικλεους [αρετης ενεκα] και ευνοιας της εις εαυτον. ποιησασθαι δε και την [αναγορευσιν] του στεφανου εν τωι αγωνι των ρωμαιων τωι γυμνικωι [ον τιθησι το κ]οινον των ευβοιεων αναγορευεσθαι δε τον στεφανον και διονυσιων εν τηι συντελουμενηι πομπηι και θυσιαι ποιουμενου καθ εκαστον ενιαυτον του καθισταμενου ιερεως του διονυσου την της αναγορευσεως επιμελειαν οτι ο δημος στεφανοι αρχενουν χαρικλεους χρυσωι στεφανωι αρετης ενεκα και ευνοιας της εις εαυτον αναγραψαι δε το ψηφισμα εις την βασιν της εικονος. χειροτονησαι δε και ανδρας πεντε τους επιμελησομενους της τε κατασκευης και αναθεσεως της εικονος και της αναγορευσεως της εν τωι αγωνι των ρωμαιων και της αναγραφης του ψηφισματος τον δε ταμιαν δουναι το εις ταυτα αναλωμα καθοτι αν γραφωσιν οι κεχειροτονημενοι επι ταυτα. ειρεθησαν πολυνικος αρχενου αρχενους σωμηλου πολυνικος πραξιου αρχενους πραξιου νικων νικομαχου.